עננים קלים מכסים את תכול השמים, בריזה נעימה נושבת בין עצי היער והשמש שולחת קרניים רכות לקראת השנה החדשה. אזור חבל מודיעין משלב את הטבע, היערות וחילופי העונות יחד עם אתרי תיירות ופעילויות לכל המשפחה במהלך החגים. באתרי חבל מודיעין ובמרחב הכפרי של יערות בן שמן אפשר לבלות בטיולי סוסים וטרקטורונים, לבקר ביקבי בוטיק וחוות חקלאיות ולהשתתף בפעילויות והרפתקאות בטבע הירוק ובנופים מגוונים.
תושבי מבוא מודיעים, המהווים דוגמא לעשייה יהודית בתחומי המוסיקה, האמנות והטיפול, מזמינים ליום חוויתי שיכלול הופעות עם ניגוני קרליבך, מוסיקה חסידית שמחה ומוסיקה יהודית אלטרנטיבית בכל שעה עגולה. במקביל להופעות, יתקיימו מגוון סדנאות והפעלות לילדים, כמו כן יוצגו ברחבי המושב מבחר דוכני אמנות, יתקיימו סדנאות יוגה ריפוי הוליסטי ועוד. בנוסף, יתקיימו טיולים רגליים עם מדריכי קק"ל שייצאו מהמושב אל תוך יער בן שמן ללא תשלום נוסף. חול המועד סוכות, יום שני, 23 בספטמבר בין השעות 22:00-12:00. מחיר כניסה: 50 שקל כתרומה. לפרטים נוספים: 052-3240789.
בחווה החקלאית האקולוגית תתקיים פעילות "חגיגת המסיק", הפנינג משפחות חגיגי במהלכו יוכלו המבקרים להשתתף במסיק הזיתים המסורתי ובסדנא לכבישת זיתים, בסופה כל ילד יקבל את צנצנת הזיתים שהכין. במקום תפעל נגרייה ופינת יצירה לילדים. המבקרים הצעירים יוכלו להכיר את העזים שבחווה, לאפות פיתות על המדורה ולטייל באזור טבעי וירוק. ניתן לערוך במקום פיקניק עם אוכל מהבית (ללא מנגלים). הפעילות תמשך לאחר מכן בכל השבתות של חודש אוקטובר. במהלך סוכות בין התאריכים 28-22 בספטמבר, בין השעות 16:00-09:30. מחיר 40 שקל לילד ו-20 שקל למבוגר (המחיר במזומן בלבד). לפרטים נוספים: www.havatgilad.com.
"חגיגה אפריקאית" עם להקת אפריקנה מגאנה ובילוי בבקתת תופים, מתקן ה"טם-טם"- מתקן שעשועים ענק לילדים- 4 קומות של ג'ונגל הרפתקאות אפריקאי, פינת חי, מתקני ספורט אתגרי, אפריכייף- כפר אפריקאי אותנטי, פינת יצירה ופינת חי וכמובן תופים, שירים, סדנאות, ריקודים, מפגש עם קופי הפארק. מחיר כניסה הכולל את הפעילות 48 שקל לאדם (החל מגיל שנתיים), כל ההכנסות מהאירוע הן קודש להצלה ושיקום קופים בישראל. בין התאריכים 25-22 בספטמבר בין השעות 16:00-10:00, ימי שישי וערבי חג עד השעה 14:00. יער בן שמן, בכניסה לישוב כפר דניאל. פרטים נוספים בטל: 08-9285888.
בין הפעילויות: אתגר משפחתי בצוק שילת, עם תחנת אומגה כולל טנדם אומגה מיוחד (הורה וילד קטן ביחד). אורך האומגה 80 מטרים בגובה של 60 מטרים לערך. בנוסף, גלישה בסנפלינג על צוק יפהפה. תחנות גלישה מגבהים של 35-25 מטרים. אופציה: טיפוס על צוקים בשיטת הטופרופ: טיפוס מאובטח על מסלולי טיפוס קלים וקלים +. בנוסף, מציעים גם את משחק האוצרות המסורתי. מחיר: החל מ-60 שקל לילד. לקבלת מידע נוסף והרשמה נא לשלוח מייל ל: info@platinum-tours.com טלפון למידע נוסף בשעות פעילות המשרד: 03-5365054 שלוחה 2.
טיול רינג'רים ביער בן שמן עתיר אדרנלין ואקשן, אל מול נוף עוצר נשימה.